钦定古今图书集成/方舆汇编/职方典/第1189卷 > 荆州府城池考 府志
## 钦定古今图书集成/方舆汇编/职方典/第1189卷 > 荆州府城池考 府志

本府。〈江陵县附郭。〉

荆州府城　，自楚熊渠长子康国句亶始。按《一统志》以为汉关羽所筑，晋桓温增修。唐元和中，裴宇瘗石室，后人掘得，其状与江陵城同。宋苏轼言：“江陵城南门外有石状床若宇，陷地中而有其脊，缮南城乃得之。” 故识者谓此城规度似有所受，更阅时代，未敢辄增减。明洪武甲辰，平章杨璟依旧基修筑，周一十八里三百八十一步。

计三千三百九十九丈，高二丈六尺有奇。嘉靖九年重修，为门楼各六。新东门曰“镇流” ，楼曰“宾阳。” 东南曰公安门，旧名“楚望” ，楼曰“四望。” 南则南纪门，楼曰“曲江” ；西门旧名“龙山” ，楼曰“九阳。” 小北门曰“古漕” ，旧名“维城” ，楼曰“景龙。” 大北门曰朝宗，旧名“柳门” ，楼曰“拱辰。” 城形若环门重关，四面皆濬隍以通流。昔孟珙帅荆湖，通三海，修十隍，池流如带，后渐浅渫不治。城西为明湘王城，可五里许，即高季兴子城也。天启七年，惠藩建国，因之。崇祯十六年癸未，献逆驱民男女平其城。

皇清顺治三年，巡道李栖凤、总镇郑四维率兵民完。

城垣址如之。康熙二十三年奉。

旨“特设满洲将军都统。领八旗大兵驻防荆州。”驻《东》

城“其西为官署民居，设有间墙。”

外州县

公安县城　邑，自柴林街徙孱陵城，无可考。杜诗：“野旷吕蒙城，江深刘备营。” 或谓孱陵城为吕蒙所筑。明正德间，周钺筑土为城，寻圯。嘉靖二年，知县周臣奉议叠砖石筑之。以邑滨江冲决，城渐溃。知县杨云才议迁椒园，至知县高凤翔始改迁，乃以邹锦衣卫议，复徙祝家冈，知县张大韶修砌。崇祯庚辰，知县赵继鼎修筑有加。癸未，贼陷荆州，而公安残毁殆尽。

皇清顺治五年，知县王百男建署于旧邑《斗湖堤八》。

年始移祝家冈之新城

石首县城　邑，旧无城。明弘治间，知县何洽始筑土为垣。嘉靖七年，水涨墙圮，知县徐汝圭重修，后复易以砖城。至万历乙巳，因《形家》言，移县署于北城，遂以旧北门为谯楼，乃拓东北隅之地，更立北城楼，临大江，城加广焉，周一千五十六丈，高一丈一尺，女墙四尺，门楼五，池绕城。崇祯末，兵燹倾圮至。

皇清顺治中，知县黄大年重修，岁久倾圮，至康熙七

年复修坏垣一百八十五丈，缺口十三处。城楼垛堞完固，周回计一千三百六十丈，高一丈四尺

监利县城　明正德中，巡抚秦金檄县丞杜渐筑土为城。万历初，知县李纯朴奉巡抚檄，始建砖城，周一千八十丈，高九尺有奇，厚一丈有奇，为门五，南曰朝宗，北曰“望京” ，东曰“朝阳” ，西曰“阜民” ，东北曰“保和。” 崇祯甲戌，知县唐复加高三尺，浚濠环绕，濠深二丈，一面小河，一通大江。迨明季兵火，圮毁殆尽。

皇清顺治六年，知县蔺完瑝率众缮修缺毁，重建城。

楼东曰“光华复旦” ，南曰“江汉澄清” ，西曰“鸿雁翔集” ，北曰“锁钥深严” ，东北曰“神听和平。”

松滋县城　旧无城，明成化间，始筑土城，名“杨城。” 周五里，高一丈二尺，为门建楼，有四池，阔二丈五尺，深八尺。北一面临大江。崇祯间，知县何志孟因四方寇警，具状上闻，修筑砖石。明末献贼屠城，荡为平地。

皇清康熙六年，始议修复，渐次创兴。

枝江县城　，明洪武二十二年，设枝江守御千户所，防容美洞蛮，创筑土城。成化四年，指挥李震、许英筑砖城，周千有馀丈，高一丈五尺，为门五，各建有楼池。东临大江，西临峻岭。弘治三年，知县李智开凿，欲通江水绕城以便舟楫。将成，智迁去，议遂寝。

彝陵州城　旧在江左。宋徙江右。元复徙江左。明洪武十二年，千户许胜因旧基甃砌，周八百六十二丈，高二丈二尺。为门七：曰东门，曰中水，曰大南，曰小南，曰大北，曰小北，曰镇川。各建有楼。东南北三面皆壕，阔四丈五，深二丈，惟西一面临大江。成化间，知州周正复修，高五尺，外甃以砖，内筑土，为卧羊坡。崇祯末，献贼平城至。

皇清顺治十三年，奉委修葺。康熙六年，知州鲍孜缮。

修完巩

长阳县城　前后有东峰、凤凰诸山，壁立环绕，四面阻塞。西则施州、建始诸水，奔流赴壑，会为清江，东出大河，而治中域焉，诚天然城堑也。宋、元筑土城，明因之。至崇祯十六年，知县朱方干请详修筑，于临江，一面甃以石，并建东南、西门城楼。后山一面累土为城，覆以瓦。十七年，土官唐镇邦率蛮兵攻城，陷之。明末堕于“闯贼。”

皇清康熙三年，知县樊维翰修复。

宜都县城　：三国时吴陆逊拒蜀，屯戍宜都，见沧茫溪产异石，红如玛瑙，绿似玻璃，见而喜曰：“此地露文章。” 遂筑城于此，号曰陆城。明成化间，都宪杨璿因旧基筑土城，周六百五十馀丈，高一丈一尺。立门五：东曰朝天，南曰迎薰，西曰太平，北曰临川，东北曰合江。乙未，县令王濬增建。

门楼，戊戌重修之。嘉靖壬午，知县叶建合江门楼。丙午、丁未间，建朝天、迎薰旧东门于学宫之左，重建大亨门。万历丙子，知县许梦熊以王城不堪防御，始易以砖石，周五百馀丈，高二丈有奇。易旧东门为“应雷” ，易“迎薰” 为大观，易太平为保泰，易合江为佑治，易临川为明威，建楼橹十八座。《宜人碑》曰：“许公城。” 癸巳霪雨异常，东北隅倾颓三十馀丈，势逼于江，难以修复。知县经世文稍迁于内。崇祯癸未被贼屠陷，盘踞不一。

皇清顺治四年，移寓白羊，城垣尽圮，虎穴其中。康熙

元年壬寅，总督张长庚檄知县叶茂生修筑，创建城楼。

远安县城　，古城临沮，在南漳界，元迁亭子山下。明成化间，筑城东庄，砌以砖石，周八百馀丈，高一丈八尺，为东西南北门四，建有楼。千户朱纲增筑护城堤以防水。池阔二丈馀，深丈馀。崇祯甲戌，寇至，城陷。癸未，闯贼复陷。

皇清顺治四年，知县周会隆莅任，露处山麓，请修城。

堞因河为池。十一年，水涨城圮，知县卢连昌营筑。十五年，复大水，城复，圮知县安可愿重修归州城　旧城原在江南，明嘉靖四十年地忽陷裂，城舍倾圯，始迁江左，今丹阳地。周围六里一千八十一丈五尺，高一丈九尺。为门四：东曰迎和，南曰兴贤，西曰瞻夔，北曰“拱极。” 明季为流寇往来盘踞，城垣颓废。

皇清康熙三年，知州曹熙衡始入城招集捐设城门。

兴山县城　旧无城，明弘治初，知县刘孜筑土城。正德中，知县谭溥、胡安、叶槐继修。高一丈，厚七尺，周围三百三十四丈。为门三：东曰“迎恩” ，南曰“观澜” ，西曰“来远。” 嘉靖九年，知县李廷实因北山麓增筑土城，砻石为基，辟北门以守御。然山水骤涨，颓修频仍。自崇祯甲戌变乱后，倾废殆尽已久。

皇清康熙十年，前知县胥遇殚力经营。

巴东县城　，旧无城。按巴东前临川江，后耸崇山，自然之城堑也。

施州卫城　，宋旧城，即今元妙观及睡师崖，下因山为之。元仍旧。明洪武十四年，指挥朱永拓址甃石，周九里有奇，高二丈五尺。东北带清江，南环溪水，皆天然城堑。上设串廊警铺女墙。为门四：东曰清江，西曰西顺，南曰南阳，北曰“拱北。” 今倾颓过半。

大田千户所城　，明洪武二十二年，千户郑瑜用石甃“筑，周五百丈有奇，阔一丈，高二丈，池深一丈，阔二丈，为东西南北四门。”

荆州卫城　，荆城，楼雉相望，周围七十馀里。明初甲辰，平章杨璟修。周一十八里三百八十一步，高二丈六尺五寸，为门六，而三卫属筑其二。北之朝宗，俗曰“小北” ；西北曰“古漕” ，俗曰“大北。” 馀四门、荆三卫不与焉。

荆州右卫城　，始自楚王长子句亶王，更阅时代，历有修筑。明初甲辰，平章杨璟缮修有差，而拓地更新，则在万历十年。周一十八里三百八十一步，高二丈六尺五寸。为门六：东曰镇流，楼曰“宾阳。” 东南曰“公安” 楼曰“四望。” 南则“南纪” 楼曰“曲江。” 西则“龙山” 楼曰“九阳” ；而北则古漕楼曰“景龙。” 东北朝宗楼曰“拱辰。” 城形若环门重关，四面皆濬隍以通流。城中之西为明湘王城，可五里许，即高季兴子城也。今大北、小北两门版筑属之三卫，四门则隶之有司焉。。